
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 540 

7 Μαρτίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διάθεση πιστώσεων από τσ Πρόγραμμα Δημσσίων 
Επενδύσεων για την δράση ενίσχυσης «Εκσυγ¬ 
χρονισμός Πρατηρίων Υγρών Καυσίμων». 1 

Ένταξη στα Μητρώα Ασφαλισμένων ΟΓΑ των εργα¬ 
τών γης και έναρξη εφαρμογής εργοσήμου για 
τον ΟΓΑ. 2 


ΑΠΟΦΑΣΕΙ Σ 

Αριθμ. Β2-829Α (1) 


Διάθεση πιστώσεων από το Πρόγραμμα Δημοσίων Επεν¬ 
δύσεων για την δράση ενίσχυσης «Εκσυγχρονισμός 
Πρατηρίων Υγρών Καυσίμων». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Το Ν. 3614/2007 (ΦΕΚ 267/Α73-12-2007) «Διαχείριση, 
έλεγχος και εφαρμογή αναπτυξιακών παρεμβάσεων για 
την προγραμματική περίοδο 2007-2013» και ειδικότερα 
το άρθρο 17 αυτού, όπως ισχύει. 

2. Το Π.Δ. 85/2012 «Ίδρυση και μετονομασία Υπουρ¬ 
γείων, μεταφορά και κατάργηση υπηρεσιών» (ΦΕΚ 141/ 
Α721.06.2012) με το οποίο ιδρύεται το Υπουργείο Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων. 

3. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141/Α721.06.2012), με 
το οποίο διορίστηκε ο Κωνσταντίνος Χατζηδάκης του 
Ιωάννου στη θέση του Υπουργού Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων. 

4. Το Π.Δ. 90/2012 «Διορισμός Υπουργού και Υφυπουρ¬ 
γών» (ΦΕΚ 144/Α705.07.2012), με το οποίο διορίστηκε ο Ιω¬ 
άννης Στουρνάρας στη θέση του Υπουργού Οικονομικών. 

5. Το Π.Δ. 185/2009 (ΦΕΚ 213/Α77-10-2009) «Ανασύστα¬ 
ση του Υπουργείου Οικονομικών κ.λπ.». 

6. Το Π.Δ. 117/2012 (202/Α719-10-2012) «Σύσταση , συγ¬ 
χώνευση και μετονομασία Γενικών Γραμματειών του 
Υπουργείου Ανάπτυξης, Ανταγωνιστικότητας , Υποδο¬ 
μών, Μεταφορών και Δικτύων». 


7. Τα άρθρα 87, 88 και 89 της Συνθήκης περί ιδρύσεως 
των Ευρωπαϊκών Κοινοτήτων, περί κρατικών ενισχύ¬ 
σεων. 

8. Τον Κανονισμό (ΕΚ) 994/1998 του Συμβουλίου της 
7ης Μαρτίου 1998 για την εφαρμογή των άρθρων 92 
και 93 της Συνθήκης για την ίδρυση των Ευρωπαϊκών 
Κοινοτήτων σε ορισμένες κατηγορίες οριζόντιων κρα¬ 
τικών ενισχύσεων, όπως αυτά τροποποιήθηκαν με τα 
άρθρα 87 και 88 της Συνθήκης αντίστοιχα. 

9. Τον Κανονισμό (ΕΚ) αριθ. 1998/2006 της Επιτροπής 
της 15ης Δεκεμβρίου 2006 για την εφαρμογή των άρ¬ 
θρων 87 και 88 της συνθήκης στις ενισχύσεις ήσσονος 
σημασίας. 

10. Το Σύστημα Διαχείρισης και Ελέγχου του Συστή¬ 
ματος, όπως εγκρίθηκε με την αριθ. 124125/22-12-2008 
πράξη αποδοχής της Γενικής Διεύθυνσης Περιφερειακής 
Πολιτικής της Ευρωπαϊκής Επιτροπής, όπως ισχύει. 

11. Την αριθ. 14053/ΕΥΣ 1749/27-3-2008 (ΦΕΚ 540/ 
Β727.3.2008 υπουργική απόφαση Συστήματος Διαχεί¬ 
ρισης όπως ισχύει. 

12. Την αριθ. Φ2-1617/7-12-2010 (ΦΕΚ 1980 Β') κοινή 
υπουργική απόφαση όπως τροποποιήθηκε και ισχύει. 

13. Την αριθ. 1009/2012 (ΦΕΚ Β' 72) κοινή υπουργική 
απόφαση «Εγκατάσταση Ολοκληρωμένου Συστήματος 
Ελέγχου Εισροών - Εκροών στα πρατήρια υγρών καυ¬ 
σίμων και διασφάλιση συναλλαγών μέσω αυτού. 

14. Το γεγονός ότι το έργο αυτό αποτελεί συμπλη¬ 
ρωματική και απαραίτητη δράση για τη λειτουργία 
των αντίστοιχων συστημάτων υποδοχής και ελέγχου 
στοιχείων της Γενικής Γραμματείας Πληροφοριακών 
Συστημάτων που χρηματοδοτούνται από το ΕΣΠΑ. 

15. Το γεγονός ότι από την εφαρμογή της απόφα¬ 
σης αυτής προκαλείται δαπάνη, η οποία βαρύνει τον 
προϋπολογισμό Δημοσίων Επενδύσεων του Υπουργείου 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων, ΣΑΕ 58/2, η οποία μπορεί να ανέρ¬ 
χεται έως το ποσό των τριάντα εκατομμυρίων Ευρώ 
(30.000.000,00 €), αποφασίζουμε: 

Τη διάθεση πιστώσεων από το Πρόγραμμα Δημοσίων 
Επενδύσεων για την υλοποίηση της δράσης ενίσχυσης 
«Εκσυγχρονισμός Πρατηρίων Υγρών Καυσίμων» από 
εθνικούς πόρους και τον ορισμό των ποσών και ειδών 
των ενισχύσεων, όπως προβλέπονται στα κατωτέρω 
άρθρα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Συνολικός προϋπολογισμός 

Ο προϋπολογισμός δημόσιας δαπάνης για την υλο¬ 
ποίηση της δράσης εκτιμάται ότι θα ανέλθει σε τριάντα 
εκατομμύρια ευρώ (30.000.000,00 €) και καλύπτει το 
σύνολο της χώρας 

Άρθρο 2 

Ποσά ενισχύσεων και δικαιούχοι 

Η ενίσχυση αφορά σε χορήγηση κατ’ απσκσπή ποσού, 
με τη μορφή επιχορήγησης, ανά μονάδα εξοπλισμού 
σύμφωνα με τα οριζόμενα στον πίνακα 2 του παραρτή¬ 
ματος Ά'. Η δημόσια επιχορήγηση θα πραγματοποιείται 
μέσω παροχής ειδικού κουπονιού προς τους δικαιούχους 
για την κάλυψη τμήματος της δαπάνης εγκατάστασης 
εξοπλισμού ολοκληρωμένου συστήματος διαχείρισης 
αποθηκών (ΟΣΔΆ). Το συνολικό ποσό επιχσρήγησης σε 
κάθε δικαιούχσ θα πρσκύπτει ως άθρσισμα των επιμέ- 
ρσυς πασών του αριθμού των αδειοδοτημένων εγκα¬ 
τεστημένων δεξαμενών ταυ πρατηρίσυ σε συνάρτηση 
με τσν πίνακα 2 ταυ Παραρτήματος Ά της παρούσης 
Δυνητικοί δικαιούχοι της ενίσχυσης είναι καταρχήν οι 
επιχειρήσεις (πρατήρια υγρών καυσίμων) οι οποίες κατά 
τον χρόνο δημοσίευσης της πρόσκλησης υποβολής προ¬ 
τάσεων κατέχουν τους Κωδικούς Αριθμούς Δραστηρι- 
άτητας (ΚΆΔ) που ακολουθούν: 

• 47.3: Λιανικό εμπόριο καυσίμων κίνησης σε εξειδι- 
κευμένα καταστήματα 

• 47.78.85: Λιανικό εμπόριο καύσιμου πετρελαίου οικι¬ 
ακής χρήσης, υγραερίου, άνθρακα και ξυλείας 

• 47.99.85: Άλλο λιανικά εμπόριο πετρελαίου οικιακής 
χρήσης, υγραερίου, άνθρακα και ξυλείας εκτάς κατα¬ 
στημάτων, υπαίθριων. 

Λοιπές προϋποθέσεις αναφέρονται αναλυτικά στις 
σχετικές υπουργικές αποφάσεις για την πράσκληση 
υποβολής προτάσεων και τη ρύθμιση θεμάτων. Οι ενι¬ 
σχύσεις που θα χορηγηθούν υπόκεινται στους προβλε- 
πάμενους περιορισμούς στον Κανόνισμά (ΕΚ) αριθμ. 
1998/2006 της Επιτροπής της 15ης Δεκεμβρίου 2006. 

Άρθρο 3 

Διαδικασία καταβολής επιχορήγησης 

Ο δικαιούχος επιλέγει από σχετικό μητρώο εγκατα- 
στατών τον προμηθευτή και εγκαταστάτη του ολοκλη¬ 
ρωμένου συστήματος διαχείρισης αποθηκών (ΟΣΔΆ) 
στον οποίο θα παραδίδει το κουπόνι ή τα κουπόνια προς 
εξαργύρωση. Μετά την ολοκλήρωση της υλοποίησης θα 


υποβάλλεται προς έλεγχο και επιβεβαίωση το σύνολο 
των απαιτούμενων δικαιολογητικών και του αποδει¬ 
κτικού υλικού. Η διοικητική επαλήθευση θα αφορά σε 
ποσοστά 100% των εγκεκριμένων προτάσεων. 

Με το πέρας της διοικητικής επαλήθευσης της υλοποί¬ 
ησης της επένδυσης κατά την οποία θα επιβεβαιώνεται 
η τήρηση όλων των προϋποθέσεων της δράσης και της 
νομιμότητας και κανονικότητας της διαδικασίας ο προ¬ 
μηθευτής και εγκαταστάτης θα μπορεί να προχωρήσει 
σε είσπραξη του αντίστοιχου ποσού. 

Στην δράση δεν προβλέπεται χορήγηση προκαταβο¬ 
λής ή ενδιάμεση πληρωμή. 

Η καταβολή της επιχορήγησης πρέπει να έχει ολοκλη¬ 
ρωθεί το αργάτερο εντός ενός μηνός από την έκδοση 
του σχετικού αποδεικτικού καλής εκτέλεσης του έργου 
(βεβαίωση ολοκλήρωσης) υπό την προϋπόθεση ότι τα 
αναλογούντα ποσά έχουν μεταφερθεί στους αντίστοι¬ 
χους λογαριασμούς. 

Άρθρο 4 

Ειδικά θέματα νια τη διάθεση των πιστώσεων 

Ο συνολικάς προϋπολογισμάς της δημάσιας επιχο¬ 
ρήγησης προς τους δικαιούχους των ενισχύσεων εγ- 
γράφεται στο Πρόγραμμα Δημοσίων Επενδύσεων μέσω 
της ΣΆΕ 58/2 και τα αντίστοιχα ποσά χρηματοδότησης 
μεταβιβάζονται απά το λογαριασμά του οικείου έργου 
Δημοσίων Επενδύσεων του Υπουργείου Ανάπτυξης 
Ανταγωνιστικότητας Υποδομών, Μεταφορών και Δικτύ¬ 
ων που τηρείται στην Τράπεζα της Ελλάδος. 

Τα τυχόν αδιάθετα ποσά τα οποία παραμένουν στους 
ανωτέρω ειδικούς έντοκους λογαριασμούς και τα οποία 
προέρχονται από καταθέσεις ενδεχόμενων επιστροφών 
πληρωμών, καθώς και οι τυχόν εξ αυτών δημιουργούμε- 
νοι τόκοι, αποτελούν έσοδο του προϋπολογισμού δημο¬ 
σίων επενδύσεων. Για τσ σκοπό αυτό τα ως άνω ποσά 
μετά την σλσκλήρωση και εξόφληση του αντίστοιχου 
έργου, κατατίθενται με μέριμνα και ευθύνη της αρμόδιας 
για την παρακολούθηση του έργου των δικαιούχων Υπη¬ 
ρεσίας του Υπουργείου Ανάπτυξης Ανταγωνιστικότητας 
Υποδσμών, Μεταφορών και Δικτύων στον υφιστάμενο 
λογαριασμό αδιάθετων υπολοίπων παρελθόντων οικο¬ 
νομικών ετών που τηρείται στην Τ ράπεζα της Ελλάδος. 

Άρθρο 5 

Χρονοδιάγραμμα Δράσης 

Σε κάθε περίπτωση η δράση πρέπει να έχει σλοκλη- 
ρωθεί όχι αργότερα από 31/3/2014. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΠΑΡΑΡΤΗΜΑ Α' 

ΠΙΝΑΚΑΣ 1: ΠΟΣΑ ΑΝΑ ΠΕΡΙΦΕΡΕΙΑ 


ΠΕΠ 

Περιφέρεια 

Συνολικός π/υ ( Δ.Δ. σε €) 

ΜΑΚΕΔΟΝΙΑ-ΘΡΑΚΗ 

Ανατολική Μακεδονία- Θράκη 


Κ. Μακεδονία 


Δ. Μακεδονία 


ΘΕΣΣΑΛΙΑ - ΣΤΕΡΕΑ ΕΛΛΑΔΑ - ΗΠΕΙΡΟΣ 

Ήπειρος 


Στερεά Ελλάδα 


Θεσσαλία 


ΔΥΤΙΚΗ ΕΛΛΑΔΑ - ΠΕΛΟΠΟΝΝΗΣΟΣ 
- ΙΟΝΙΑ ΝΗΣΙΑ 

Ιόνια 


Δ. Ελλάδα 


Πελοπόννησος 


ΚΡΗΤΗ - ΝΗΣΟΙ ΑΙΓΑΙΟΥ 

Β. Αιγαίο 


Ν. Αιγαίο 


Κρήτη 


ΑΤΤΙΚΗ 

Αττική 


Σύνολο 


30.000.000,00 


Πίνακας 2. Κατ’ αποκοπήν ενισχύσεις ανά μσνάδα εξοπλισμού. 


ΠΕΡΙΓΡΑΦΗ ΕΞΟΠΛΙΣΜΘΥ 

ΠΘΣΘ ΕΝΙΣΧΥΣΗΣ 

Κεντρική Υπολογιστική Μονάδα: 

Η/Υ και απαραίτητο λογισμικό συστήματος Εισροών - Εκροών 

1.500 € 

ανά πρατήριο 

Υποσύστημα Αντλιών: 

ΙηΙθΓίαοθδ για τις Αντλίες και Λογισμικό Σύνδεσης & Διαχείρισης Αντλιών 

1.250 € 

ανά πρατήριο 

Υποσύστημα Δεξαμενών: 

ΟοηίΓοΙΙθΓ (κονσόλα) 

Βυθομετρικές ηλεκτρονικές ράβδοι 

500 € 

400 € 

ανά πρατήριο 
ανά δεξαμενή 

Αυτόματη Έκδοση Φορολογικών Αποδείξεων: 

Φορολογικός μηχανισμός ΕΑΦΔΣΣ 

Θερμικός Εκτυπωτής Αποδείξεων 

300 € 

200 € 

ανά πρατήριο 
ανά πρατήριο 


Η απόφαση αυτή να δημσσιευθεί στην Εφημερίδα της Κυβερνήσεως. 
Αθήνα, 1 Μαρτίου 2013 


ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ 


οι ΥΠΟΥΡΓΟΙ 


ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Φ10034/4148/133 (2) 

Ένταξη στα Μητρώα Ασφαλισμένων ΟΓΑ των εργατών 
γης και έναρξη εφαρμογής εργοσήμου για τον ΟΓ Α. 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 20 και 22 του Ν. 3863/2010 
«Νέο Ασφαλιστικό Σύστημα και συναφείς διατάξεις, 
ρυθμίσεις στις εργασιακές σχέσεις» (ΦΕΚ 115 Α'), όπως 
ισχύουν. 

2. Τις διατάξεις του άρθρου 27 του Ν. 2639/1998 «Ρύθ¬ 
μιση εργασιακών σχέσεων, σύσταση Σώματος Επιθε¬ 
ώρησης Εργασίας και άλλες διατάξεις» (ΦΕΚ 205 Α'). 

3. Τις διατάξεις του Καταστατικού Ασφάλισης και 
Συνταξιοδότησης Αγροτών, όπως ισχύουν (Π.Δ. 78/1998 
- ΦΕΚ 72Α'). 

4. Τις διατάξεις του άρθρου 4 του ΠΔ/τος 85 (ΦΕΚ 
141/Α721-6-2012) «Ιδρυση και μετονομασία Υπουργείων, 
μεταφορά και κατάργηση υπηρεσιών». 

5. Το Π.Δ. 213/92 (Α' 102) «Οργανισμός της Γενικής 
Γραμματείας Κοινωνικών Ασφαλίσεων». 

6. Τις διατάξεις του Π.Δ. 86 (ΦΕΚ 141/Α721-6-2012) «Δι¬ 
ορισμός Υπουργών, Αναπληρωτών Υπουργών και Υφυ¬ 
πουργών». 

7. Την αριθ. 1397/ΕΗΔ2/24-1-2013 απόφαση του Διοικη¬ 
τικού Συμβουλίου του ΟΓΑ. 

8. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
(κωδικοποιητικό Π.Δ. 63/2005, Α' 98) και το γεγονός ότι, 
από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού ούτε του Προϋ¬ 
πολογισμού του ΟΓ Α, αποφασίζουμε: 

1. Τα πρόσωπα της παρ. 1 περ. β' του άρθρου 20 του 
Ν. 3863/2010 (ΦΕΚ 115 Α') υποχρεούνται να γνωστοποι¬ 
ούν τα στοιχεία τους στον ΟΓ Α, εντός ευλόγου χρόνου 
από την έναρξη της απασχόλησης τους, και πάντως όχι 
πέραν του εξαμήνου. 

Η γνωστοποίηση γίνεται με τη συμπλήρωση του ει¬ 
δικού Δελτίου Απογραφής που προβλέπεται από τις 
διατάξεις της παρ. 1 του άρθρου 7 του Π.Δ. 78/1998 
(ΦΕΚ 72 Α'). 

2. Απαραίτητη προϋπόθεση για τη γέννηση δικαιωμά¬ 
των για τους ανωτέρω απασχολούμενους είναι η εγ¬ 
γραφή τους στα Μητρώα Ασφαλισμένων του Κλάδου 
Κύριας Ασφάλισης Αγροτών. 

3. Απά την 1-1-2013 ορίζεται το εργόσημο ως απο¬ 
κλειστικός τρόπος είσπραξης των εισφορών των απα¬ 


σχολούμενων της παρ. 1 περ. β' του άρθρου 20 του Ν. 
3863/2010 και από την ανωτέρω ημερομηνία γίνεται η 
πλήρης ένταξη αυτών στον Κανονισμό του ΟΓ Α. 

Για το έτος 2012, τα ανωτέρω πρόσωπα που ήταν 
εγγεγραμμένα το έτος 2011 στα Μητρώα Ασφαλισμένων 
του Κλάδου Κύριας Ασφάλισης Αγροτών, ασφαλίζονται 
στον ΟΓ Α για ολόκληρο το έτος 2012 με καταβολή των 
αντίστοιχων ασφαλιστικών εισφορών, εφόσον έχουν 
πραγματοποιήσει, βάσει των αμοιβών τους με εργόση- 
μο, εντός του έτους αυτού λιγότερες των 150 ημερών 
εργασίας. Οι παρακρατηθείσες με εργόσημο, εντός του 
έτους, εισφορές, συμψηφίζονται με τις ασφαλιστικές 
εισφορές του ασφαλισμένου, για το ίδιο έτος. 

4. Για τον υπολογισμό των ημερών εργασίας των ανω¬ 
τέρω προσώπων λαμβάνεται υπόψη το ημερομίσθιο του 
ανειδίκευτου εργάτη της 31ης Δεκεμβρίου του προη¬ 
γούμενου έτους, που ισχύει για εργαζόμενους ηλικίας 
25 ετών και άνω. 

5. Ο ΟΓΑ προβαίνει, άπου κρίνει απαραίτητο, σε 
έλεγχο για την απασχάληση των εργατών γης και σε 
περίπτωση που αποδειχθεί ότι εγγεγραμμένος στα Μη¬ 
τρώα Ασφαλισμένων του Κλάδου Κύριας Ασφάλισης, 
σε εφαρμογή των διατάξεων περί εργοσήμου, δεν έχει 
απασχοληθεί ως εργάτης γης, οι βάσει των εργοσήμων 
του υπολογισθείσες ημέρες εργασίας δεν λαμβάνο- 
νται υπόψη για την ασφάλιση του στον Κλάδο Κύριας 
Ασφάλισης οι δε παρακρατηθείσες μέσω εργοσήμου 
εισφορές, δεν επιστρέφονται. 

6. Ο απασχολούμενος έχει την ευθύνη της ορθής συ¬ 
μπλήρωσης των στοιχείων του επί του προβλεπόμενου 
από την παρ. 3 του άρθρου 20 του Ν. 3863/2010 ερ- 
γοσήμου. Αμοιβή και εισφορές, που έχουν καταβληθεί 
με εργόσημο επί του οποίου δεν έχουν συμπληρωθεί 
ορθά και πλήρως τα στοιχεία του απασχολούμενου, δεν 
λαμβάνονται υπ’ όψιν. 

7. Οι διατάξεις του Π.Δ. 78/98 (Α' 72) «Καταστατι¬ 
κό Ασφάλισης και Συνταξιοδότησης Αγροτών» έχουν 
εφαρμογή στα ανωτέρω πρόσωπα, εκτός εάν ορίζεται 
διαφορετικά από το άρθρο 22 του Ν. 3863/2010 και την 
παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μαρτίου 2013 

